প্রথমবারের মতো সুযোগ ছিল ফাইনাল খেলার। দারুণ ছন্দে থাকা বেলজিয়ামকে নিয়ে বড় আশা দেখছিলেন ফুটবল ভক্তরাও। তবে সেমিফাইনালে তাদের সেই আশায় ছাই দিয়ে দিয়েছে ফ্রান্স। দিদিয়ের দেশমের দলের কাছে ১-০ হেরে বিশ্বকাপ জয়ের স্বপ্ন ভেঙে গেছে বেলজিকদের। তবে এখনও একটি ম্যাচ বাকি আছে, তৃতীয় স্থান নির্ধারণী। হারানোর বেদনা বুকে নিয়েই সেই ম্যাচটি জিততে চায় বেলজিয়াম। দলের কোচ রবার্তো মার্টিনেজ জানালেন, বিশ্বকাপের ব্রোঞ্জের ম্যাচটিও তারা গুরুত্ব দিয়ে খেলতে চান।